Lisa 2
15.08.2024 hankelepingu
nr 2-2/24/777-1 juurde

TEHNILINE KIRJELDUS EHITUS/REMONTTÖÖDE TEOSTAMISEKS

Terminid: Tehnilises kirjelduses on Riigi Kaitseinvesteeringute Keskust nimetatud Hankijaks või Tellijaks. Isikut, kellega käesoleva hanke tulemusena kavatsetakse sõlmida töövõtuleping, nimetatakse Töövõtjaks või Pakkujaks.
Tellija: Riigi Kaitseinvesteeringute Keskus.
Ehitushanke objekti nimetus: Filtri 5 ja 7 – parkimisala korrastamine.
Asukoht: Filtri tee 5 ja 7, Tallinn.
Hooldustööde liik: hooldus.
Etapilisus: üheetapiline. 
Ehitushanke objekti iseloomustus: parkimisala greiderdamine ja aukude täitmine.
Tööde teostamise tähtaeg: esimesel võimalusel kuid mitte hiljem kui 1 kuu peale hankelepingu sõlmimisest.

1.	Üldnõuded

Hooldustööde aluseks on käesolev tehniline kirjeldus. 

1.1.	Hooldustöödel tuleb rangelt kinni pidada ohutusnõuetest.
1.2.	Tööde käigus kaitsta kommunikatsioone ja objekte (hooned, juurdepääsuteed, haljastus) tekkida võivate vigastuste eest, vajadusel rajada kaitsepiirded. 
1.3.	Koostada tööde teostamise ajagraafik ja kooskõlastada see Tellija esindajaga.
1.4.	Kõik kasutatavad tooted ja materjalid peavad olema uued.
1.5.	Töövõtjal peavad olema töö teostamiseks kõik tehnilised vahendid.
1.6.	Kõik välja toodud tööde mahud on indikatiivsed ja tuleb töövõtjal üle kontrollida.
1.7.	Pakkumuse esitamisel garanteerib pakkuja, et on pakkumuse koostamisel arvesse võtnud kõik käesoleva riigihanke teostamiseks ja hankelepingu eesmärgi saavutamiseks vajalikud töövõtja tööd, teenused, tegevused ja toimingud, kaasa arvatud need, mis ei ole otseselt kirjeldatud hankedokumentides ja selle lisades, kuid mis on tavapäraselt vajalikud nõuetekohase tulemuse saavutamiseks arvestades lepingu eesmärki.

2.	Nõuded ehitusliku osa kohta

2.1.	Tööde eesmärgiks on parkimisala tasandamine, aukude likvideerimine ja sadevete alalt ära suunamine.
2.2.	Koostada parkimisalale vertikaalplaneerimine.
2.3.	Planeerida 5150 m2 suurune ala, täita augud ning katta ala minimaalselt 10 cm paksuse freesasfaldipuru kihiga (soovitatav fraktsioon 0/32).
2.4.	Alal asuvate kaevude kõrgused korrigeerida, käigus mitteolevad kaevud võib jätta freespuru alla.
2.5.	Tööde käigus tekkinud jäägid ära vedada.

3.	Muud nõuded

3.1.	Objektiga tutvumine ja mahtude määramine, enne pakkumuse esitamist, on kohustuslik. 
Hilisemaid pretensioone mahtude erinemisest tingitult ei rahuldata. 

Objektiga tutvumine toimub 30.07.2024 kell 10:00
Objektiga tutvumise soovist palume teada anda hiljemalt 29.07.2024 kell 14:00 riigihangete registri teabevahetuse kaudu ning edastada hankijale objektiga tutvuma tuleva isiku nimi, isikukood ja telefoni.
Pakkuja pakkumus, kes ei ole eelpool olevat tingimust täitnud tunnistatakse mittevastavaks ja lükatakse tagasi
3.2.	Hinnapakkumus peab sisaldama kõiki otseseid ja kaudseid kulusid, mis on vajalikud lepingu nõuetekohaseks täitmiseks ja lepingu eesmärgi saavutamiseks. Pakkumuses peab olema arvestatud kõikide töödega ehk pakkumus peab olema hankija jaoks lõplik.
3.3.	Töövõtjal peavad olema nõuetekohased registreeringud majandustegevuse registris.
3.4.	Kogu üle antav teostusdokumentatsioon ning selle sisu täpsustada tellijaga enne tööde üle andmist.
3.5.	Hanke võitnud firma poolt töid teostavad isikud annavad nõusoleku taustakontrolli teostamiseks vastavalt KKS § 413 alusel.

3.5.1.	Julgeolekunõuded täitjale: 

3.5.1.1.	taotlema kaitseväe korralduse seaduse § 41³ sätestatud nõuete alusel vähemalt seitse (7) tööpäeva enne tööde algust sissepääsuluba Kaitseväe julgeolekualale ning esitama sissepääsutaotluse vormil oma töötajate andmetega (manuses) ja nende taustakontrolli teostamist lubava kirjaliku nõusoleku (manuses)
3.5.1.2.	Kaitseväel on õigus Teie ettevõtte töötajaid mitte lubada territooriumile, kui Teil ei ole õigeaegselt edastatud Kaitseväe julgeolekualale sissepääsuluba taotleva Kaitseväele teenuse osutamisega seotud füüsilise isiku nõusolek taustakontrolli läbiviimiseks ja muid sellega kaasnevaid dokumente;
3.5.1.3.	täitma julgeolekualaseid nõudeid julgeoleku kokkuleppes sätestatud tingimustel ning tagama nende täitmise alltöövõtja(te) poolt;
3.5.1.4.	arvestama asjaoluga, et julgeolekualaste nõuete mittejärgimine annab hankijale õiguse jätta hankeleping sõlmimata või hankeleping erakorraliselt etteteatamistähtaega järgimata üles öelda.